Giedrius Šiukščius

Giedrius Šiukščius (g. 1960 m. kovo 6 d. Vepriuose, Ukmergės rajonas) – Lietuvos dailininkas dizaineris.

Biografija 
1979 m. baigė Kauno S.Žuko taikomosios dailės technikumą, 1985 m. – Valstybinį dailės institutą (nuo 1990 m. Vilniaus dailės akademija). 

Nuo 1985 m. Šiaulių pedagoginio instituto (nuo 1997 m. Šiaulių universitetas) Dailės fakulteto dėstytojas.

2000 m. Šiaulių universiteto Menų fakulteto Dizaino katedros steigėjas ir vedėjas. 

Nuo 2006 m. Šiaulių universiteto profesorius. Nuo 2021 m. Vilniaus universiteto Šiaulių akademijos profesorius

Šiaulių dizainerių asociacijos prezidentas. Lietuvos mokslininkų sąjungos narys.

Kūryba 
Kūrybinių darbų kryptys – grafinis dizainas, interjero dizainas, kompleksinis projektavimas, meninė fotografija.

Surengė 20 personalinių parodų Lietuvoje ir užsienyje. Daugelio grupinių parodų dalyvis. Yra pelnęs apdovanojimų.

2010 m. išleistas autorinis kūrybos albumas, iliustruojantis 3 dešimtmečius apimančią Giedriaus Šiukščiaus kūrybą.

Yra sukūręs virš trisdešimties individualios ir visuomeninės paskirties interjerų ir baldinės įrangos projektų.

Mokslinių darbų kryptis – dizaino teorija.

Išleido mokymo priemonių, metodinių leidinių, dizaino vadovėlį aukštųjų mokyklų studentams.

Parašė straipsnių moksliniuose ir periodiniuose leidiniuose, skaitė pranešimus, rengė praktinius seminarus Lietuvos ir tarptautinėse mokslinėse ir kūrybinėse konferencijose.

Skaitė viešas paskaitas dizaino temomis.

Sukūrė 6 Šiaulių universiteto studijų programas (3 bakalauro, 2 magistrantūros specializacijas, 1 studijų programą užsienio studentams).

Bibliografija

Knygos 
Dizaino pradmenys vidurinėje mokykloje. Mokymo priemonė. Vilnius, Leidybos centras. 51 psl. 1993 m.
 Dvimatė kompozicija. Mokomoji knyga. Šiauliai, Titnagas. 59 psl. 2002 m.
 DIZAINAS. Menas. Mokslas. Technika. Vadovėlis aukštųjų mokyklų studentams. Vilnius: Vilniaus dailės akademijos leidykla. 238 psl. 2005 m.
 Šiukščius Giedrius. Fotoplakatai. Fotografijos. Fotoetiudai. Kūrybos albumas. Šiauliai: Všį Šiaulių universiteto leidykla. 151 psl. 2010 m.
 Giedrius Šiukščius. Aluzje. Personalinės parodos katalogas (lenkų kalba). Wydawca: Muzeum Okręgowe w Suwałkach. 24 psl. 2016 m.

Moksliniai straipsniai 

 Daiktinės aplinkos bei vartotojiškos visuomenės tarpusavio santykių reikšmė meniniame ugdyme. Meninio ugdymo aktualijos.3. (Straipsnis kituose recenzuojamuose leidiniuose). 2004 m.

 Dizainas: kūrybos metodika, pagrindiniai projektavimo principai. Kūrybos erdvės, Nr.3. (Straipsnis kitose duomenų bazėse). 2005 m.

 Ekodizaino raida ir jo aktualumas Lietuvos sąlygomis: teorinis aspektas. Kūrybos erdvės, Nr.8. (Straipsnis LMT patvirtintose duomenų bazėse). 2008 m.

 Giedrius Šiukščius - mano kredo - kūnui ir sielai. Eskizai 2010: Deltuvos kultūros almanachas, nr.20. (apžvalginis, informacinis, enciklopedinis straipsnis). 2010 m.

 Dizaino objektų kūrybos dėsningumai bei vertinimo kriterijai šiuolaikinės meninės kūrybos kontekste. Menas ir mokslas: pastovumo ir kaitos apraiškos. (Straipsnis recenzuojamoje Lietuvos tarptautinės konferencijos medžiagoje). 2013 m.

 Dizainas. Meninio projektavimo metodika. (Mokymo ir metodinė priemonė, elektroninis išteklius, CD-Rom). 2013 m.

Visuomeninė veikla, pareigos 
Šiaulių universiteto Dizaino katedros vedėjas 2000 - 2016 m.

Šiaulių universiteto Menų fakulteto tarybos pirmininkas 2005 - 2016 m.

Šiaulių universiteto Senato narys  2005 - 2016 m.

Lietuvos dizainerių sąjungos narys nuo 1990 m.

Lietuvos mokslininkų sąjungos narys nuo 1997 m.

Studijų kokybės vertinimo centro (SKVC) ekspertas nuo 2002 m.

Šiaulių dizainerių asociacijos prezidentas nuo 2005 m.

Šiaulių savivaldybės Miesto įvaizdžio komisijos narys 2003 - 2011 m.

Vilniaus universiteto Šiaulių akademijos Menų studijų programų komiteto pirmininkas 2021 m.

Šaltiniai 

Lietuvos dizaineriai
Lietuvos pedagogai